Ye un d'os pocos avions de combate construius prencipalment con acero inoxidable. Estió o zaguer avión disenyau por  Mikhail Gurevich antis d'o suyo retiro. O primer prototipo voló en 1964, y a  aeronau dentró en servicio en 1970. Tiene una velocidat maxima operativa de  Mach 2,83 (Mach 3,2 ye posible pero con o risgo de danyo significativo a l'aeronau y os suyos motors) y cuenta con un potent radar y quatro misils. Quan se veyioron por primera vegada en a fotografía de reconoixencia, as grans alas suchirioron un caza enorme y altament maniobrable, en un inte en que as teorías de disenyo estausunidenses tamién yeran evolucionando enta una mayor maniobrabilidat a causa d'o desempenyo en combate en a Guerra de Vietnam. L'aparición d'o  MiG-25 provocó una gran preocupación en Occidente y provocó un aumento espectacular en o rendimiento d'o McDonnell Douglas F-15 Eagle que se yera desembolicando a fins d'o decenio de 1960. As capacidatz d'o  MiG-25 estioron millor entendidas por Occidente en 1976 quan o piloto sovietico Viktor Belenko disertó en un  MiG-25 ent'os Estaus Unius vía Chapón. Resultó que o peso d'a  aeronau requeriba as suyas grans alas.